Azemmur ara tleqmeḍ swadda akked win n sufella yemxalaf, yif-it win ma tleqmeḍ swadda; ad twaliḍ taxellalt lɛali, afus n uẓebbuj mi t-tcelḥeḍ mi t-tleqmeḍ ad t-tɛeqleḍ, afus yelhan ad twaliḍ izur yiclem-is, yerna akken ara s-txedmeḍ akka s lmus ad t-tleqmeḍ abri ad d-yefk aman winna ad yaɣ, ma d win mi ara t-tcelḥeḍ akk-agi, tufiḍ yeqqur ɣef uglim-nni winna ur yettaɣ ara neɣ xas yefteḥ ur ilehhu ara yimɣi-ines am winna nniḍen; ma d win ara tcelḥeḍ ad t-tafeḍ yesɛa aman yettaɣ, mi is-terriḍ taxellalt-nni ad taɣ, taxellalt-nni ad tt-tneǧreḍ i sya, ad tt-tneǧreḍ i sya ameɛna deg yiwen idis-nni yewhan imir ɣer winna ara tessentuḍ, ad as-terreḍ imir akal abri ad tt-id-tesselɣeḍ s wakal, taxellalt-nni miis-terriḍ akal abri d tt-id-tciddeḍ imir s yibeḥnaq, ad as-tezziḍ ibeḥnaq, ad tt-id-tciddeḍ mliḥ iwakken ur tettengugu ara, ad teqqim cehrayen, tlata, yezmer rebɛa ad d-tefteḥ txellalt-nni, ad tt-tafeḍ imir teskubes-d, tefteḥ-d, abri ad taɣ imiren acu ad tɛellem ad d-teǧǧ azemmur. Taxellalt ilaq ad d-tekseḍ di ṭṭejra yettarwen, 89